Vöruþróun í dreifbýlisferðaþjónustu : möguleikar hefðbundinnar íslenskrar mysu
Töluvert magn af hefðbundinni íslenskri mysu fellur til við skyrgerð. Megnið af þeirri mysu er ónýtt. Skyr hefur verið vinsælt hjá erlendum ferðamönnum og vinsældir þess náð langt út fyrir landsteinana en mysan hefur ekki fengið eins mikla athygli. Mysan gegndi stóru hlutverki hér á árum áður við varðveislu matvæla í ferli sem er kallað súrsun. Meginmarkmið og tilgangur þessarar rannsóknar er að komast að því hvort og hvernig hægt sé að nýta mysuna til vöruþróunar í dreifbýlisferðaþjónustu. Það er flókið að hanna matartengda minjagripi úr mjólkurvörum með það í huga að ferðamaðurinn geti tekið vöruna með sér heim, þar sem mjólkurvörur eru viðkvæm matvara. Niðurstöður rannsóknarinnar sýna að fyrir smáframleiðslu er erfitt að framleiða matvöru til að ferðast með heim sem minjagrip en ef mysan er notuð inni á veitingastað eða bar þá er hægt að njóta vörunnar staðbundið. Einnig er hægt að vinna mysuna í annað en matvöru eins og t.d sápur og þá er komin vara sem er auðvelt að flytja milli staða og geymist vel. Lykilorð: Matarferðaþjónusta í dreifbýli, mysa, frumkvöðlastarfsemi, vöruþróun, sjálfbærni.
Ferðamálafræði, Menningartengd ferðaþjónusta, Dreifbýli, Mysa, Vöruþróun, Sjálfbærni
Networked Digital Library of Theses and Dissertations